এক্সপ্রেস রিপোর্ট ॥ সাংবাদিক দম্পতি সাগর-রুনি হত্যাকান্ডের ঘটনার দুই বছর পর র‌্যাবের তদন্তকারী দল জানিয়েছে, খুনিরা সংখ্যায় দু’জন ছিল। তবে তারা কে বা কারা, তা জানাতে পারেনি তদন্তকারী দল। ইউএনবিতে প্রকাশিত এক খবরে তদন্তকাজে নিয়োজিত নাম প্রকাশে অনিচ্ছুক র‌্যাবের এক কর্মকর্তা জানান, হত্যাকান্ডের রাতে সাগর-রুনির বাড়িতে দু’জন ব্যক্তি ছিল। তারাই হত্যাকান্ড ঘটিয়েছে। র‌্যাবের সদর দপ্তরে উইং কমান্ডার এ টি এম হাবিবুর রহমান বলেন, আধুনিক প্রযুক্তি ও বৈজ্ঞানিক উপায়ে তদন্তকাজ চলছে। সাগর-রুনি হত্যাকান্ডের ঘটনায় উদ্বেগ প্রকাশ করে ঢাকা রিপোর্টার্স ইউনিটির প্রেসিডেন্ট শাহেদ চৌধুরী বলেছেন, হত্যাকান্ডের দুই বছর পরও আমরা জানতে পারিনি কারা, কেন এই হত্যাকান্ড ঘটিয়েছিল। র‌্যাবকে সক্রিয় বাহিনী হিসেবে উল্লেখ করে শাহেদ চৌধুরী আরও বলেন, সোনালী ব্যাংকে সুড়ঙ্গ খুঁড়ে টাকা চুরির ঘটনার ৪৮ ...